
Imam braće i sestara, i zbog brige o njima koristim prisluškivač za snimanje telefonskih razgovora, radi suzbijanja činjenja šerijatskih prijestupa. Šta vi mislite o ovom postupku, podupirući se šerijatskim dokazima?


* 
* 
* 
* 
* 
* 
* 

 
Propis prisluškivanje članova porodice, braće, sestara?

Zahvala pripada Allahu,  

Na ovo pitanje odgovorio je Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***, Allah mu se smilovao: „Moje mišljenje je da je to uhođenje i nije dozvoljeno nikome da uhodi druge, a mi ne ocjenjujemo ljude osim po vanjštini (ono što pokazuju svojim djelima). Ako bi se okrenuli uhođenju ljudi, zaista bi se umorili, i opteretili bi našu dušu onim što vidimo i čujemo. Allah nam je zabranio uhođenje u Svojoj Plemenitoj Knjizi: O vjernici, klonite se mnogih sumnjičenja, neka su sumnjičenja zaista grijeh. I ne uhodite jedni druge. (El-Hudžurat 12)  

Ako bi onaj ko vodi računa o porodici primijetio indicije koje ukazuju da se razmjenjuju prezreni razgovori, nije sporno da se postavi prisluškivač za snimanje telefonskih razgovora, a da za to ne zna niko od ukućana. Međutim, obaveza mu je kada se prvi put to obznani, da hitno zabrani te pozive i da ukori one koji su imali nedozvoljene razgovore, jer ako bi nastavio da ih prisluškuje možda bi čuo mnogo toga što prezire.  

Npr. ako bi saznao za sumnjive pozive, obaveza je na staratelju1 da odmah ukori onoga ko razmjenjuje te sumnjive pozive, bez odgađanja do sutra, da bi se spriječilo zlo u startu. Što se tiče neosnovanih optužbi i vesvesa (koje nisu izgrađene na dokazu i indicijama), na osnovu njih nije dozvoljeno prisluškivanje, ali kada se zna da je stvar ozbiljna i da se to dešava, nije sporno da se postavi prisluškivač za snimanje telefonskih poziva, da bi se uvjerili u ono što (osnovano) sumnjamo.


Fetvu izdao: Muhammed Salih b. Usejmin  

Izvor: Fetve mjesečnih susreta  

Sajt: Pitanja i odgovori u islamu  

Broj fetve: 50  

Link: [http://islamqa.info/ar/13318](https://islamqa.info/ar/13318)


Prijevod:  

Ervin Sinanović


Revizija:  

***[Ersan Grahovac](https://pitajucene.com/search/Ersan+Grahovac/answers/ "Pretraži odgovore od prof. Ersan Grahovac")***  

<https://islamhouse.com/bs/fatwa/551831/>


